Tähtilordi
Muissa medioissa > Elokuva > Marvel Cinematic Universe

Chris Pratt näyttelee Peter Quilliä / Tähtilordia Marvel Studiosin elokuvassa Guardians of the Galaxy. Äitinsä Meredithin kuoltua syöpään, Peter poistuu sairaalasta kyynelehtien ja joutuu saman tien avaruusolentojen kaappaamaksi. 26 vuotta myöhemmin hän on osa Yondu Udontan ravager-ryhmittymän miehistöä ja kokenut monia seikkailuja eri puolilla galaksia. Peter joutuu kuitenkin keskelle Xandarin Nova-joukkojen sekä krii-sotalordi Ronan Syyttäjän välistä valtataistelua ja lisäksi Yondu alkaa jahdata häntä, koska ei tuonut tälle planeetta Moragilta löytynyttä palloa, jonka sisällöksi paljastui Voimakivi, yksi kuudesta Ikuisuuskivestä. Elokuvan ajan Peter kantaa mukanaan ainoina Maasta ottaminaan tavaroinaan Sonyn Walkman-kasettinauhuria ja sen sisällä olevaa C-kasettia, joka sisältää useita tunnettuja kappaleita vuosien 1967 ja 1979 väliltä.
Pratt palasi rooliinsa elokuvan jatko-osassa Guardians of the Galaxy Vol. 2 (2017). Elokuvassa Quill saa tietää isänsä olevan Ego, Elävä Planeetta, celestiaali, joka muodosti planeetan alkuperäisten aivojensa ympärille ja loi ihmisavatarin kommunikoidakseen muiden elollisten olentojen kanssa. Quill oli perinyt isänsä voimat ja Ego opetti hänelle niiden käyttöä. Vaikka Quill onkin aluksi innoissaan voimistaan, hän kääntyy isäänsä vastaan kun tämä paljastaa tarkoituksella istuttaneen aivokasvaimen hänen äitiinsä, jotta Egon kiintymys tähän ei olisi haitannut Egon suunnitelmaa tehdä kaikista maailmankaikkeuden planeetoista kehonsa jatkeita. Quill pidättelee Egoa celestiaalin voimillaan, kunnes muut Galaksin Vartijat tuhoavat Egon aivot ja Yondu uhraa itsensä auttaakseen Quillin pakoon planeetan tuhoa. Vartijat pitävät Yondulle hautajaiset ja Quill pitää Yondua oikeana isänään. Yondun perämies Kraglin antoi Quillille Zune-laitteen Egon tuhoaman Walkmanin tilalle.
Elokuvassa Avengers: Infinity War (2018) Quill ja muut Vartijat pelastavat Thorin asgardilaisten pakoaluksen jäänteiden keskeltä ja kuulevat tätltä Thanoksen pyrkimyksistä kerätä kaikki kuusi Ikuisuuskiveä. Quill, Gamora, Drax ja Mantis menevät Knowhereen, missä Thanos oli jo vienyt Keräilijältä Todellisuuskiven. Gamora paljastaa tietävänsä missä Sielukivi ja pyytää Quilliä tappamaan hänet, jos Thanos yrittäisi saada sen selville. Quill ei kuitenkaan pysty pitämään lupaustaan ja Thanos onnistuu kaappaamaan Gamoran. Quill, Drax ja Mantis tapaavat Titanille, Thanoksen kotiplaneetalle, missä he tapaavat Tony Starkin, Stephen Strangen ja Peter Parkerin ja käyvät näiden kanssa taisteluun Thanosta vastaan. He saavat etulyöntiaseman, kunnes Quillille paljastuu, että Thanos oli tappanut Gamoran saadakseen Sielukiven. Quill raivostuu ja Thanos onnistuu vapautumaan sankareiden otteesta. Elokuvan lopussa, kun Thanos saa kaikki Ikuisuuskivet ja napsauttaa Ikuisuuden rautahanskalla sormiaan tuhotakseen puolet maailmankaikkeuden elollisista olennoista, Quill on yksi niistä, jotka muuttuvat tuhkaksi.
Elokuvassa Avengers: Endgame (2019) James Rhodes ja Nebula matkustavat vuoteen 2014 noutaakseen sen version Voimakivestä ja tyrmäävät menneisyyden Quillin sen saamiseksi. Nykypäivän Quill ja muut Galaksin Vartijat palautuvat ennalleen Bruce Bannerin käytettyä Ikuisuuskiviä Starkin rakentamalla hanskalla ja osallistuvat taisteluun vuodesta 2014 nykyhetkeen matkustanutta Thanosta ja tämän joukkoja vastaan. Hän kohtaa lyhyesti vuodesta 2014 tulleen Gamoran, joka ei tunne häntä. Taistelu päättyy Starkin uhrattua itsensä tuhotakseen Ikuisuuskivillä koko Thanoksen armeija ja Starkin hautajaisten jälkeen Quill ja muut Vartijat lähtevät Maasta Thor mukanaan.
Elokuvassa Thor: Love and Thunder (2022) autettuaan Thoria ja Korgia useilla eri seikkailuilla, heidän tiensä näistä erkaantuvat, kun Thor lähtee pelastamaan Sifiä, joka oli haavoittunut taistelussa Gorria, Jumalten teurastajaa vastaan. Ennen tätä Tähtilordi neuvoo Thoria, ettei tämän pitäisi vältellä muista välittämistä vain menettämisen pelon vuoksi.
Disney+-spesiaalissa The Guardians of the Galaxy Holiday Special (2022), Mantis ja Drax halusivat ilahduttaa Gamoran menetystä yhä surevaa Quilliä tuomalla joululahjaksi näyttelijä Kevin Baconin. Quill pakottaa heidät vapauttamaan Baconin, joka kuitenkin jää hetkeksi pitääkseen heille ja Knowheren asukkaille musiikkiesityksen. Lopussa Mantis paljastaa olevansa itsekin Egon lapsi ja siten Quillin sisarpuoli, mitä Quill pitää vielä parhaana joululahjana.
Elokuvassa Guardians of the Galaxy Vol. 3 (2023), Quill ei vieläkään ollut toipunut Gamoran menetyksestä. Kun suvereenien luomus Adam Warlock hyökkää heidän kimppuunsa ja haavoittaa Rocketia, Quill ja Vartijat päättävät Rocketin hengen pelastamiseksi ja tästä löytyneen tappokytkimen deaktivoimiseksi ensin soluttautua Rocketin luojan, Suuren Kehittäjän, johtaman Orgocorpin päämajaan, Orhoshpereen, sekä myöhemmin Suuren Kehittäjän avaruusaluksella sijaitseviin Arête-laboratorioihin. Hän yrittää myös toistuvasti vietellä ravagereihin liittynyttä vaihtoehtoista Gamoraa tuloksetta. Lopulta Rocketin henki saadaan pelastettua, Suuri Kehittäjä vangittua, ja Vartijoiden puolelle kääntynyt Adam pelastaa Quillin avaruuteen jäätymiseltä. Quill päättää hyväksyä äitinsä, Yondun ja oman universuminsa Gamoran kuolemat, nimittää Rocketin Vartijoiden uudeksi kapteeniksi, sekä palaa Maahan isoisänsä, Jason Quillin, luokse.